Veľká kniha o matke a dieťati Praktická príručka o gravidite, pôrode a o prvých troch rokoch dieťaťa - Fenwick, Elizabeth; Böhmerová, Ada, 1947-; Baranová, Beáta (Bratislava Perfekt, 1998)
Veľká kniha o matke a dieťati je exkluzívnou obrazovou publikáciou, ktorá svojím obsahom i výtvarným spracovaním je maximálne praktickým, názorným a vďaka vynikajúcim farebným fotografiám aj nádherným sprievodcom tarchavosťou a prvými tromi rokmi života dieťaťa. Prvá časť Od počatia po pôrod radí, ako môže žena aj v tomto zložitom období prekypovať šťastím a zdravím a postupne pripraviť pre dieťa ten najlepší vstup do života. Prostredníctvom vyše 150 fotografií mesiac po mesiaci sleduje zmeny, ktoré prebiehajú v organizme ženy i v jej citovom rozpoložení, a uľahčuje prípravy na pôrod. Druhá časť publikácie Starostlivosť o dieťa krok za krokom rozoberá jednotlivé etapy starostlivosti o dieťa od prvých dní po narodení, pomáha matkám vyvarovať sa chýb pri hľadaní správnych postupov a zvládnuť náročné týždne a mesiace starostlivosti o dieťatko. Táto časť prostredníctvom vyše 300 farebných fotografií ponúka praktické návody na to, ako si poradiť s kúpaním, kŕmením, obliekaním, prebaľovaním, dotváraním detskej výbavy is bežnými ťažkosťami, akými sú napríklad plač, problémy so spaním, nechutenstvom a podobne. Posledná časť publikácie Starostlivosť o zdravie je zostavená tak, aby mohla okamžite poslúžiť v naliehavých prípadoch ohrozenia zdravia dieťaťa. Obsahuje opisy všetkých bežných detských chorôb a vysvetľuje, ako rozoznať ich kľúčové príznaky a určiť diagnózu. Radí pri domácej starostlivosti o choré dieťa a zoznamuje so základmi prvej pomoci. Touto publikáciou sa rodičom dostáva do rúk jedinečný, súhrnný a nenahraditeľný pomocník pri starostlivosti o ich dieťatko.
Keywords: tehotenstvo; pôrod; výchova dieťaťa -- deti do troch rokov; výživa detská; príručky; odborné publikácie